R A T I 0. 31 



famam suam. tueri pergant, turn etiam nova et tempori opportuna, quantum 

 fieri poterit , capiant incrementa , quo niagis magisque vere et omnium 

 consensu, schola Leidensis locus mereatur vocari studiis aptissimus, domus 

 Musis sacra , orbis terrarum compendium ! 



Vestrmn Ordinem quum intueor Collegae coniunctissimi , in eo magnam 

 laetandi habeo causam, quod omnes, qui superiori anno his solemnibus 

 celebrandis interfuistis , adhuc sitis superstites sani salvique : quin adeo et 

 veteranis omnibus integritatem corporis animique possum gratulari: quin 

 etiam, quod ad hos attinet, jmpense laetor, Clar. Macquelynium , nuper 

 gravissimo morbo afflictum, feliciter nobis servatum esse. 



Neque tamen, ut nobis homiiiibus evenire solet, vita nostra privata ab 

 omni clade immunis fuit. 



Tecum enim dolemus, Cl. Stuffken, de acerbissimo casu, quo tibi et 

 numerosae proli iactura facta est irreparabilis. Licet autem admodum 

 flebilem censeamus dilectissimae coniugis obitum, macte tamen, precamur, 

 animo esse pergas, intelligens ex eadem re, quae te tuosque niaxime 

 contristavit, carissimam tuam uxorem multum lucratam esse. Teneas, 

 quaeso , quod tibi persuasum esse scio , exitum ex hac vita et aerumnarum 

 fuisse finem et vitae melioris initium. 



Est igitur hoc humanae conditionis, ut a laetis ad tristia, a tristibus 

 ad laeta vicissim eamus. Itaque iam officium me admonet, quod libenter 

 facio, ut ad vos animum advertam Viri Clarissimi, quibus superiori anno, 

 festum aliquem diem celebrare licuit et singularia Dei beneficia recordari. 



Tibi utique haec contigit felicitas, Cl. Pruys van der Hoeven, ut in 

 media collegarum et discipulorum caritate vivens, corpore et animo vege- 

 tus, vicesimum quintum muneris, laudabiliter a te gesti, expleveris annum. 

 Utinam quam diutissime, dum vitae tuae viribusque parcat Deus omni- 

 potens, Academiae nostrae ornamentum esse pergas, tuumque nobis ser- 

 vetur, in quod intueamur, modestiae, doctrinae, probitatis exemplum! 



Eadem fere vota habemus pro Tydemanno et Hengelio , Viris Clarissimis , 

 quorum hie, septuagesimo aetatis anno expleto, honorifice rude donatus 

 est, ille, idem otium iam ante duos annos adeptus, superiori anno, grato 



